# Brugervejledning

# Personlig computer E-serienSVE14A3

Udskriv

## Velkommen

Tillykke med købet af denne VAIO-computer.

Denne Brugervejledning – Introduktion indeholder begrænsede oplysninger om din VAIO-computer.

Hvis du vil opdatere denne fil til den komplette version af Brugervejledning, kan du få hjælp i Opdatering af Brugervejledning til den nyeste version.

Din VAIO-computer understøtter muligvis ikke funktioner til touch-skærm, afhængigt af den model, du har valgt. I så fald skal du bruge pegefeltet eller musen til betjening af computeren.

Indholdet i denne vejledning kan ændres uden varsel.

### Læs dette først

### Opdatering af Brugervejledning til den nyeste version

Hvis du opdaterer denne Brugervejledning – Introduktion via internettet, kan du få den komplette version af Brugervejledning med detaljerede oplysninger på din VAIO computer.

Når denne Brugervejledning er opdateret til den komplette version, kan du få adgang til den når som helst – også, når du er offline.

Med den komplette version af Brugervejledning kan du se følgende oplysninger:

- Beskrivelse af komponenterne

- Computerens funktioner og brugen af dem

- Sikkerhedsforanstaltninger

- Fejlfinding

- Windows 8 – grundlæggende funktioner

#### Sådan henter du den komplette version af Brugervejledning

1. Opret forbindelse fra VAIO-computeren til internettet.

2. Afslut denne Brugervejledning – Introduktion.

3. Åbn amuletterne, og vælg amuletten Søg (Search).

4. Vælg Apps.

5. Skriv "VAIO Manual" i søgefeltet.

6. Vælg VAIO Manual på listen.

7. Efter vinduet, hvor du bliver bedt om at opdatere brugervejledningen, følger anvisninger på skærmen om, hvordan du gennemfører opdateringerne.

   Denne fil opdateres automatisk til den komplette version af Brugervejledning.

   Hvis det vindue, hvor du kan vælge at opdatere Brugervejledning, ikke vises, skal du kontrollere, at VAIO-computeren har forbindelse til internettet, og gentage de trin, der er angivet ovenfor.

   Hvis opdateringsvinduet stadig ikke vises, skal du starte VAIO Update, så du kan finde og hente Brugervejledning manuelt.

#### Tip!

- Det kan tage lidt tid, før opdateringsprocessen er fuldført.

#### Sådan får du vist hjælpen til Windows-operativsystemet og app-funktioner

Hvis der opstår problemer med brugen af din VAIO-computer, kan du prøve at finde en løsning i Windows Hjælp og support (Windows Help and Support) eller i de hjælpefiler, der følger med app'ene.

Hvis du vil åbne Windows Hjælp og support (Windows Help and Support), skal du åbne amuletterne og skrive "Hjælp og support (Help and Support)" i søgefeltet.

### Forbindelse til internettet

Du skal oprette forbindelse fra din VAIO-computer til internettet, inden du opgraderer til den komplette version af Brugervejledning.

#### Inden du opretter forbindelse til internettet

Inden du kan bruge internettet, skal du tilmelde dig hos en internetudbyder og konfigurere de enheder, der er nødvendige, for at VAIO-computeren kan oprette forbindelse til internettet.

Din internetudbyder tilbyder muligvis følgende typer internetforbindelser:

- Fiberoptisk bredbånd (FTTH)

- Bredbånd (DSL)

- Kabelmodem

- Satellit

- Opkaldsmodem

Hvis du vil have flere oplysninger om de enheder, der skal bruges til at få adgang til internettet, og om, hvordan din VAIO-computer kobles på internettet, skal du kontakte din internetudbyder.

Nedenfor bruges en af forbindelsesmetoderne som eksempel.

1. Internet

2. Modem

3. Router/adgangspunkt

4. LAN-kabel (medfølger ikke)

5. Wi-Fi(R) (trådløst LAN)

#### Sådan bruger du netværket (LAN)

Du kan forbinde din VAIO-computer til netværk ved hjælp af et LAN-kabel. Slut den ene ende af LAN-kablet til LAN-porten på computeren og den anden ende til netværket. Kontakt din netværksadministrator, hvis du vil have flere oplysninger om de indstillinger og enheder, der skal bruges til en LAN-forbindelse.

#### Bemærk!

- Forbindelses- eller indstillingsmetoden eller de krævede enheder varierer afhængigt af netværksmiljøet.

#### Sådan bruger du Wi-Fi-netværk

1. Åbn amuletterne, og vælg amuletten Indstillinger (Settings).

2. Vælg (netværksikonet).

3. Vælg det ønskede netværk (SSID) på listen, og vælg Opret forbindelse (Connect).

#### Bemærk!

- Du kan finde flere oplysninger om netværksindstillinger og enheder i oplysningerne fra din internetudbyder eller i de vejledninger, der fulgte med netværksenhederne.

### Opdatering af din VAIO-computer

Du skal opdatere din VAIO-computer for at forbedre computerens effektivitet, sikkerhed og funktionalitet.

#### Bemærk!

- Din VAIO-computer skal have forbindelse til internettet, for at du kan hente opdateringer.

#### Sådan bruger du Windows Update

Med Windows Update kan du gøre din VAIO-computer mere stabil.

1. Åbn amuletterne, og vælg amuletten Søg (Search).

2. Vælg Indstillinger (Settings).

3. Skriv "Windows Update" i søgefeltet.

4. Vælg Windows Update på listen.

5. Følg vejledningen på skærmen for at fuldføre opdateringerne.

#### Sådan bruger du VAIO Update

Når der er nye opdateringer på internettet, får du automatisk besked om det via VAIO Update, der henter og derefter installerer opdateringerne på din VAIO-computer.

1. Åbn amuletterne, og vælg amuletten Søg (Search).

2. Vælg Apps.

3. Skriv "VAIO Update" i søgefeltet.

4. Vælg VAIO Update på listen.

5. Følg vejledningen på skærmen for at fuldføre opdateringerne.

#### Sådan opdaterer du antivirus-app'en

Antivirus-app'en er med til at beskytte din VAIO-computer mod sikkerhedstrusler ved at holde app'en ajour med de seneste opdateringer. Du kan hente og installere opdateringerne fra producentens websted.

1. Åbn amuletterne, og vælg amuletten Søg (Search).

2. Vælg Apps.

3. Indtast navnet på antivirus-app'en i søgefeltet.

4. Vælg antivirus-app'en på listen.

5. Følg vejledningen på skærmen for at fuldføre opdateringerne.

### Sådan løser du problemer på din VAIO-computer ved hjælp af VAIO Care

Med VAIO Care kan du regelmæssigt kontrollere din VAIO-computers ydeevne og optimere computeren, så den hele tiden fungerer optimalt. Start VAIO Care hver gang, der opstår et problem. VAIO Care giver dig vejledning og supportoplysninger, så du kan løse problemet.

#### Sådan starter du VAIO Care

Tryk på ASSIST-knappen, mens din VAIO-computer er tændt.

Nedenfor kan du se et eksempel på et skærmbillede på engelsk.

* Designet og indholdet på skærmen kan ændres uden varsel.

#### Tip!

- Du kan også søge efter VAIO Care på amuletten Søg (Search) for at starte VAIO Care.

- Du kan finde flere oplysninger i Hjælp-filen til VAIO Care.

- Hvis du trykker på ASSIST-knappen, mens din VAIO-computer er slukket, vises skærmen VAIO Care Rescue Mode. Du kan genoprette computeren i et nødstilfælde ved at vælge Recover or maintain your system, f.eks. hvis Windows ikke kan starte.

### Find supportoplysninger

På Sonys supportwebsted kan du hurtigt finde oplysninger om almindelige problemer. Du kan finde supportoplysninger, f.eks. webadressen til supportwebstedet, i Contact & Support på VAIO Care eller i den medfølgende Guiden Hurtig start.

### Windows 8: Sådan kommer du i gang

### Om Start-skærm og -menu

Du kan placere genvejene til apps, skrivebord og de websteder, som du bruger mest.

#### Oversigt

1. Felter

   Betjening ved hjælp af berøring

   Tryk på et felt for at starte en app, og tilpas Start-skærmen ved at tilføje og flytte rundt på felter.

   Betjening ved hjælp af mus

   Klik på et felt for at starte en app, og tilpas Start-skærmen ved at tilføje og flytte rundt på felter.

2. Amuletter

   Søg efter apps og filer, del indhold, spil indhold på andre enheder, udskriv, og konfigurer din VAIO-computer.

#### Sådan åbner du Start-skærmen

Betjening ved hjælp af berøring

Åbn amuletterne, og tryk derefter på amuletten Start.

Betjening ved hjælp af mus

Åbn amuletterne, og klik derefter på amuletten Start.

Betjening ved hjælp af tastatur

Tryk på tasten (Windows).

### Åbning af amuletter

#### Betjening ved hjælp af berøring

Stryg indad fra højre kant.

#### Betjening ved hjælp af mus

Peg med markøren på det øverste højre hjørne, og flyt derefter markøren nedad.

#### Betjening ved hjælp af tastatur

Tryk samtidigt på tasten (Windows) og tasten C.

### Søgning efter/start af Apps, Indstillinger (Settings) eller Filer (Files)

1. Åbn amuletterne, og vælg amuletten Søg (Search).

2. Vælg Apps, Indstillinger (Settings) eller Filer (Files).

3. Skriv et søgeord (f.eks. Kontrolpanel (Control Panel)) i søgefeltet.

4. Vælg den ønskede app, indstilling eller fil.

### Visning af aktive apps

#### Betjening ved hjælp af berøring

Stryg indad fra den venstre kant, indtil et lille app-ikon vises. Træk derefter ikonet tilbage mod den venstre kant.

#### Betjening ved hjælp af mus

Peg med markøren på det øverste venstre hjørne, og flyt derefter markøren nedad.

#### Betjening ved hjælp af tastatur

Tryk samtidigt på tasten (Windows) og tasten Tab.

### Skift mellem apps

Du kan skifte mellem de aktive apps.

#### Betjening ved hjælp af berøring

Få vist de aktive apps, tryk på det ønskede app-ikon, og stryg indad fra venstre kant.

#### Betjening ved hjælp af mus

Få vist de aktive apps, og træk det ønskede app-ikon fra venstre kant og ind mod midten.

### Åbning af apps-menuen

Mange apps har app-menuer, som du kan bruge til at styre din app.

Følg anvisningerne nedenfor for at åbne app-menuen.

#### Tip!

- Åbn app-menuen, når app'en vises på computerskærmen.

- App-kommandoer skifter afhængigt af den app, der i øjeblikket vises på computerskærmen.

#### Betjening ved hjælp af berøring

Stryg opad fra nederste kant.

#### Betjening ved hjælp af mus

Højreklik på en app.

#### Betjening ved hjælp af tastatur

Tryk samtidigt på tasten (Windows) og tasten Z.

### Lukning af apps

Du kan lukke aktive apps ved at følge anvisningen nedenfor.

#### Tip!

- App-vinduet bliver mindre nederst på skærmen.

  Træk vinduet til midt på nederste kant.

#### Betjening ved hjælp af berøring

1. Peg midt på skærmens øverste kant, når en app er åben.

2. Træk app'en til bunden af skærmen, indtil app'en forsvinder fra skærmen.

#### Betjening ved hjælp af mus

1. Flyt markøren til midt på skærmens øverste kant, når en app er åben, indtil der vises et hånd-ikon.

2. Træk app'en til bunden af skærmen, indtil app'en forsvinder fra skærmen.

#### Betjening ved hjælp af tastatur

Tryk samtidigt på tasten Alt og tasten F4.

### Installation af apps fra Windows Store

Du kan tilføje apps fra Windows Store.

Det er nødvendigt med en internetforbindelse for at få adgang til Windows Store. Du skal også logge på med en Microsoft-konto.

I Windows Hjælp og support (Windows Help and Support) kan du se, hvordan du kan oprette en Microsoft-konto, og hvilke muligheder du har med kontoen.

1. Åbn Start-skærmen, vælg feltet Store, og find derefter en app, du vil installere.

2. Vælg den ønskede app.

3. Følg vejledningen på skærmen for at downloade og installere app'en.

### Åbning af Windows Hjælp og support (Windows Help and Support)

Du kan åbne Windows Hjælp og support (Windows Help and Support) på følgende måde.

1. Åbn amuletterne, og vælg amuletten Søg (Search).

2. Vælg Apps.

3. Skriv "Hjælp og support (Help and Support)" i søgefeltet.

4. Vælg Hjælp og support (Help and Support).

### Aktivering af slumretilstand og nedlukning

1. Åbn amuletterne, og vælg amuletten Indstillinger (Settings).

2. Vælg (Tænd/sluk (Power)), og vælg derefter Slumre (Sleep), Luk computeren (Shut down) eller Genstart (Restart).

### Varemærker

- SONY og SONY-logoet er varemærker eller registrerede varemærker tilhørende Sony Corporation.

- VAIO, VAIO-logoet og andre navne på Sony-produkter eller -tjenester er varemærker eller registrerede varemærker tilhørende Sony Corporation eller dets associerede selskaber.

- Windows og Windows-logoet er enten registrerede varemærker eller varemærker tilhørende Microsoft Corporation i USA og/eller andre lande.

- Wi-Fi er et varemærke eller et registreret varemærke tilhørende Wi-Fi Alliance.

- Alle andre navne på systemer, produkter og tjenester er varemærker tilhørende deres respektive ejere.

- I denne vejledning er mærkerne TM og (R) ikke angivet.

Gå til toppen af siden