# Brugervejledning

# Personlig computer E-serienSVE14A3

Udskriv

## Indsætning af SD-hukommelseskort

Din VAIO-computer har en slot til et SD-hukommelseskort. Du kan bruge denne slot til at overføre data mellem digitale kameraer, videokameraer, musikafspillere og andre av-enheder.

Følgende hukommelseskort kan indsættes i computerens slot til SD-hukommelseskort:

- SD-hukommelseskort

- SDHC-hukommelseskort

- SDXC-hukommelseskort

Udfør disse trin for at indsætte et SD-hukommelseskort.

1. Find slotten til SD-hukommelseskortet.
2. Hold dit SD-hukommelseskort, så pilen peger mod slotten, og skub forsigtigt mediet ind, indtil der lyder et klik.

Ikonet for SD-hukommelseskortet vises i vinduet Computer, efter du har indsat kortet i slotten.

#### Bemærk!

- Pas på, at SD-hukommelseskortet ikke vender den forkerte vej, når du indsætter det. Hvis kortet vender forkert, og du forsøger at tvinge det ind i slotten, kan slotten blive beskadiget. Du kan finde flere oplysninger i den brugervejledning, der fulgte med SD-hukommelseskortet.

- Ikonet for SD-hukommelseskortet vises ikke i vinduet Computer, før du har indsat kortet i slotten.

#### Tip!

- Du kan se, hvordan du åbner vinduet Computer, i Søgning efter/start af Apps, Indstillinger (Settings) eller Filer (Files).

- SD-slotten på din computer kan også bruges til en "Memory Stick".

- Første gang du indsætter SD-hukommelseskortet i slotten, bliver du muligvis bedt om at installere en driver. I så fald skal du følge installationsvejledningen på skærmen.

- Indikatoren for medieadgang lyser, mens der læses data på eller skrives data til SD-hukommelseskortet.

Gå til toppen af siden

### Relateret emne

- Fjernelse af SD-hukommelseskort
- Om brugen af SD-hukommelseskort

Gå til toppen af siden