# Brugervejledning

# Personlig computer E-serienSVE14A3

Udskriv

## Brug af slumretilstand

I slumretilstand deaktiveres alle unødvendige enheder på VAIO-computeren. Visse enheder forbliver dog aktiveret, så computerens tilstand bevares, herunder de data, du arbejder på. Slumretilstand kan med fordel bruges, f.eks. når du tager en kort pause.

Med standardindstillingen for slumretilstand aktiveres Rapid Wake, og computerens tilstand gemmes på den indbyggede lagerenhed.

#### Sådan aktiverer du slumretilstand

1. Åbn amuletterne, og vælg amuletten Indstillinger (Settings). (Se Åbning af amuletter for at åbne amuletterne).

2. Vælg Tænd/sluk (Power) og Slumre (Sleep).

   Strømindikatoren slukkes, når VAIO-computeren skifter til slumretilstand.

#### Sådan vender du tilbage til normal tilstand

1. Tryk på knappen (Tænd/sluk (Power)).

#### Bemærk!

- Din VAIO-computer skifter som standard automatisk til dvaletilstand, når batteriet er ved at løbe tør for strøm. Afhængigt af driftsbetingelserne kan computeren undlade at gå i dvaletilstand.

  Hvis dette skulle ske, og batteriet er ved at løbe tør for strøm, slukkes computeren, hvilket kan medføre tab af data, der ikke er gemt.

  Når computeren kører på batteristrøm, skal du huske at gemme dine data ofte.

- Inden du flytter din VAIO-computer, skal du sikre dig, at strømindikatoren er slukket, så den aktive harddisk ikke udsættes for stød eller vibrationer.

#### Tip!

- Din VAIO-computer skifter som standard automatisk til slumretilstand efter ca. 30 minutter uden aktivitet, når computeren er sluttet til stikkontakten.

- De handlinger, der er angivet nedenfor, sætter også VAIO-computeren i slumretilstand.

  - Tryk på knappen (Tænd/sluk (Power)) (med standardindstillingen).

    Bemærk, at hvis du holder knappen (Tænd/sluk (Power)) nede i mere end fire sekunder, slukkes din VAIO-computer automatisk. Hvis det sker, slettes alle data, der ikke er gemt.

  - Slå LCD-skærmen ned, og lad være at bruge computeren i et par sekunder.

- Hvis du holder knappen (Tænd/sluk (Power)) nede i mere end fire sekunder, slukkes din VAIO-computer automatisk. Hvis det sker, slettes alle data, der ikke er gemt.

- Du kan få din VAIO-computer til at gå fra slumretilstand til normaltilstand ved at slå LCD-skærmen op.

  Du kan ændre den handling, der udføres, når du åbner skærmen, ved at starte VAIO Control Center og ændre indstillingerne i Power and Battery. Du kan se, hvordan du åbner VAIO Control Center, i Søgning efter/start af Apps, Indstillinger (Settings) eller Filer (Files).

Gå til toppen af siden

### Relateret emne

- Om brugen af strømkilden
- Om slumretilstand
- Forlængelse af batteriets levetid
- Ændring af indstillingerne for Rapid Wake (i slumretilstand)

Gå til toppen af siden